CELEX ID: 12016E134

--- ENGLISH ---

Document:
$en_document

Summary:
$en_summary

--- DANISH ---

Document:
7.6.2016
DA
Den Europæiske Unions Tidende
C 202/105
Artikel 134
(tidl. artikel 114 i TEF)
1.   Med henblik på at fremme en samordning af medlemsstaternes politik i det fulde omfang, der er nødvendigt for det indre markeds funktion, oprettes der et økonomisk og finansielt udvalg.
2.   Det Økonomiske og Finansielle Udvalg har til opgave:
—
at afgive udtalelser, enten på opfordring af Rådet eller Kommissionen eller på eget initiativ, til brug for disse institutioner
—
at følge medlemsstaternes og Unionens økonomiske og finansielle situation og aflægge regelmæssige beretninger herom til Rådet og Kommissionen, især om de finansielle forbindelser med tredjelande og internationale institutioner
—
med forbehold af artikel 240 at bidrage til forberedelsen af Rådets arbejde som nævnt i artikel 66 og 75, artikel 121, stk. 2, 3, 4 og 6, artikel 122, 124, 125 og 126, artikel 127, stk. 6, artikel 128, stk. 2, artikel 129, stk. 3 og 4, artikel 138, artikel 140, stk. 2 og 3, artikel 143, artikel 144, stk. 2 og 3, og artikel 219, og at udføre andre rådgivende og forberedende opgaver, som Rådet har pålagt det
—
mindst en gang om året at undersøge situationen med hensyn til kapitalbevægelser og friheden til at foretage betalinger, som den følger af anvendelsen af traktaterne og af Rådets foranstaltninger; undersøgelsen skal omfatte alle foranstaltninger vedrørende kapitalbevægelser og betalinger; udvalget aflægger beretning til Kommissionen og Rådet om resultaterne af denne undersøgelse.
Medlemsstaterne, Kommissionen og Den Europæiske Centralbank udnævner hver højst to medlemmer af udvalget.
3.   Rådet fastlægger på forslag af Kommissionen og efter høring af Den Europæiske Centralbank og det i denne artikel omhandlede udvalg, nærmere bestemmelser for sammensætningen af Det Økonomiske og Finansielle Udvalg. Formanden for Rådet underretter Europa-Parlamentet om den pågældende afgørelse.
4.   Ud over de opgaver, der er anført i stk. 2, følger udvalget, såfremt og så længe der findes medlemsstater med en dispensation som nævnt i artikel 139, disse medlemsstaters monetære og finansielle situation samt deres generelle betalingssystem og aflægger regelmæssige beretninger herom til Rådet og Kommissionen.

Summary:
Økonomiske prognoser for Europa
RESUMÉ AF:
Artikel 134 i traktaten om Den Europæiske Unions funktionsmåde
HVAD ER FORMÅLET MED ARTIKLEN OG PROGNOSERNE?
Artikel 134 opretter Det Økonomiske og Finansielle Udvalg (EFC). Formålet med EFC er at fremme en samordning af EU-landenes økonomiske politik, og en af EFC’s vigtigste opgaver er at revidere den økonomiske og finansielle situation i EU og EU-landene.
Prognoser analyserer den makroøkonomiske udvikling nu og fremover og danner baggrund for politisk beslutningstagning i EU.
HOVEDPUNKTER
Prognoserne offentliggøres i en 
række institutionelle artikler
. De:
udarbejdes af 
Europa-Kommissionens
 Generaldirektorat for Økonomiske og Finansielle Anliggender (GD ECFIN) 
omfatter EU, EU-landene og 
euroområdet
, nogle af de andre store økonomier i verden, som for eksempel Japan, Kina, Rusland, USA og landene i 
Den Europæiske Frihandelssammenslutning
, samt EU’s 
kandidatlande
 (Albanien, Den Tidligere Jugoslaviske Republik Makedonien, Montenegro, Serbien og Tyrkiet) 
analyserer områder som for eksempel:
vækst i bruttonationalproduktet (BNP) og mekanismerne bag dette
arbejdsmarkedet, inflation og lønninger samt offentlige finanser.
vurderer makroøkonomiske politikker i det omfang, at disse former udsigterne for vækst i BNP og inflation 
fokuserer på en periode på mindst to år 
dækker ca. 180 variabler 
offentliggøres fire gange om året (to fulde prognoser i maj og november og to midlertidige i februar og juli) i takt med EU’s årlige cyklus for økonomisk overvågning, som kaldes det 
europæiske semester
. 
GD ECFIN offentliggør også:
økonomiske oversigter til information af politiske drøftelser og debatter 
oplæg, der skal øge kendskabet til GD’s tekniske arbejde 
tekniske artikler om rapporter og data. 
BAGGRUND
For yderligere oplysninger henvises til:
Økonomiske prognoser
 (
Europa-Kommissionen
). 
HOVEDDOKUMENT
Konsolideret udgave af traktaten om Den Europæiske Unions funktionsmåde — Tredje del — Unionens interne politikker og foranstaltninger — Afsnit VIII — Den økonomiske og monetære politik — Kapitel 3 — Bestemmelser vedrørende institutionerne — 
Artikel 134
 (tidl. artikel 114 i TEF) (EUT C 202 af 
7.6.2016
, 
s. 105-106
).
seneste ajourføring 
18.5.2018